Indian Bengali sizzling Prawns Cooking Recipes


Mile sur mera tumhara
Contact Admin
About me

.



















Free
Bengali
Fonts
Downloa








Indian Prawns Recipes, How to Cook Prawns
Indian Bengali sizzling cooking recipe site is providing you the information on how to cook prawns Indian Bengali style. You'll find some of the most unique and interesting recipes here! You will learn how to cook a multitude of delicious Food mostly simple & easy. I believe cooking is an art & you add spice, salt & oil according to your liking; most of it is everyday cooking.

সরষে চিংড়ি
উপকরণঃ বড় চিংড়ি ২৫ টা, পেঁয়াজ কুচি ২টি, সরষে বাটা ৪ চা চামচ, রসুন কুচি ১চা চামচ, আদাবাটা ১চা চামচ, হলুদ গুঁড়ো ১চাঃ, কাঁচালঙ্কা ৬ঠি, নুন ও তেল।
প্রণালী; মাছ ভালো করে ধুয়ে রাখুন। কড়াইতে তেল গরম করে পেঁয়াজ ও রসুন দিন। পেঁয়াজ ও রসুন ভাজা হলে পর চিংড়ি, হলুদ ও নুন দিয়ে একটু নেড়ে সরষে বাটা ও অল্প জল দিয়ে সিদ্ধ করেন। মাখামাখা হয়ে গেলে কাঁচালঙ্কা দিয়ে নামিয়ে নিন।
প্রন তন্দুরি
উপকরণ: চিংড়ি মাছ ৫০০ গ্রাম, ঘি বা মাখন ২ চা চামচ, টক দই ২ চা চামচ, আদা বাটা ১ চা চামচ, রসুন বাটা ১ চা চামচ, দারচিনি গুঁড়া অল্প, বড় এলাচ ১ টি, জিরা গুঁড়া ১ চা চামচ, ধনে গুঁড়া ১ চা চামচ, শুকনা মরিচের গুঁড়া ১ চা চামচ লবণ স্বাদ মতো, চিনি- সামান্য l
প্রণালী: চিংড়ি মাছ পরিষ্কার করে ধুয়ে টক দই ও লবণ দিয়ে মাখিয়ে নিন।- এবার একে একে আদা বাটা , রসুন বাটা , জিরা গুঁড়া , ধনে গুঁড়া , শুকনা মরিচের গুঁড়া , এলাচ দানা ও সামান্য চিনি দিয়ে ভাল করে মাখিয়ে এক ঘণ্টা ম্যারিনেট হতে দিন ।এক ঘণ্টা পর বাঁশের কাঠিতে চিংড়ি মাছগুলো গেঁথে অল্প ঘি মাখিয়ে প্যানে ভেজে নিন। দুই দিকই ভাল মতো ভাজবেন।-তবে চিংড়ি মাছ বেশি রান্না করলে শক্ত হয়ে যায়।-ওভেনে করতে চাইলে ১৮০ ডিগ্রিতে প্রি হিট করে ১০-১৫ মিনিট গ্রিল করে নিন।- তন্দুর করা হয়ে গেলে নামিয়ে নিয়ে লেবুর রস ছড়িয়ে সালাদের সাথে গরম গরম পরিবেশন করুন।
চিংড়ি রসুন
উপকরণঃ বড় চিংড়ি লেজের খোসাশহ ১০ টা, রসুন কুচি ৪চা চামচ, লেবুর রস ২চা চামচ, হলুদ গুঁড়ো ১চাঃ, কাচালঙ্কা কুচি ৪ঠি, ধনেপাতা কুচনো ১টেবিল চামচ, নুন ও তেল।
প্রণালী; চিংড়ি মাছ ভালো করে ধুয়ে লেবুর রস, হলুদ, কাচালঙ্কা, ও নুন দিয়ে মেখে রাখুন। কড়াইতে তেল গরম করে রসুন দিন। রসুন অল্প ভাজা হলে পর চিংড়ি ডেলে দিন। ভাজা হয়ে গেলেপর ধনেপাতা দিয়ে নামিয়ে নিন।
আহা চিংড়ি
উপকরণঃ মাঝারি চিংড়ি ৫০০ গ্রাম, রসুন কুচি ২চা চামচ, পেঁয়াজ কুচি ৪টি, আদা কুচি ১চাঃ, হলুদ গুঁড়ো ১চাঃ, লঙ্কা গুঁড়ো ২চাঃ, কালজিরে, নুন ও তেল।
প্রণালী; চিংড়ি মাছ ভালো করে ধুয়ে রাখুন। কড়াইতে তেল গরম করে অল্প কালজিরে দিন, ফোড়ন ফাটতে লাগলে রসুন, পেঁয়াজ, আদা লাল করে ভাঁজে এবার চিংড়ি, হলুদ, লঙ্কা, ও নুন দিয়ে ভাল করে নেড়ে নামিয়ে নিন।
চিংড়ি দিয়ে মোচার ঘণ্ট
উপকরণ : মোচা বাটা-২ বাটি, চিংড়ি-১ কাপ, এলাচ বাটা-১ চা চামচ, দারচিনি টুকরো-২,৩টে, কাঁচালঙ্কা-৪,৫টা, আদা বাটা-১ চা চামচ
রসুন বাটা-১ চা চামচ,  হলুদ গুঁড়ো-১ চা চামচ, লাল লঙ্কা গুঁড়ো-১ চা চামচ, নুন-স্বাদ মতো, তেল-পরিমান মতো, পেঁয়াজ কুচি-১ কাপ
জিরে গুঁড়ো-১,১/২ চা চামচ
প্রণালি : কড়াইতে তেল গরম করে পেঁয়াজ ভেজে কুচো চিংড়ি ভেজে সব মশলা দিয়ে কষিয়ে মোচা বাটা দিয়ে অনবরত নাড়তে থাকুন। নুন দিন। তেল ছেড়ে আসতে থাকলে কাঁচা লঙ্কা চিরে দিন। নামিয়ে নিয়ে গরম ধোঁয়া ওঠা ঝুরঝুরে ভাতের সঙ্গে পরিবেশন করুন।
চিংড়ি মাছের মালাই কারি
উপকরণ : গলদা চিংড়ি আধা কেজি, হলুদ গুঁড়া ১ চা চামচ, বাটা মরিচ ১ চা চামচ, রসুন বাটা ১ চা চামচ, পেঁয়াজ বাটা ১ চা চামচ, আদা বাটা আধা চা চামচ, কাঁচামরিচ বাটা আধা চা চামচ, ভিনেগার আধা চা চামচ, মরিচের গুঁড়া আধা চা চামচ, লবণ পরিমাণমতো, সরিষার তেল পরিমাণমতো, শুকনা মরিচ টালা গুঁড়া আধা চা চামচ, গোটা জিরা আধা চা চামচ, নারিকেলের দুধ ৭-৮ টেবিল চামচ, পেঁয়াজ কুচি ২টি।
প্রণালি : আধা চা চামচ রসুন বাটা, আধা চা চামচ আদা বাটা, আধা চা চামচ পেঁয়াজ বাটা, লবণ ও হলুদ গুঁড়া দিয়ে মাখিয়ে চিংড়ি মাছ মেরিনেট করতে হবে। একটি ফ্রাইপ্যানে গোটা জিরা ফোরন দিয়ে চিংড়ি মাছ ভেজে নিতে হবে। আরেকটি ফ্রাইপ্যানে শুকনা মরিচ ফোরন দিয়ে পেঁয়াজ কুচিগুলো গোল্ডেন ব্রাউন কালার করে ভেজে ১ চামচ পেঁয়াজ বাটা, আধা চামচ আদা বাটা, আধা চামচ রসুন বাটা, আধা চামচ মরিচ গুঁড়া, লবণ আধা চামচ, কাঁচামরিচ বাটা দিয়ে ভালো করে মশালা কসিয়ে নিয়ে ভাজা নারিকেলের দুধ দিয়ে দিতে হবে। বলক এলে ভাজা চিংড়ি মাছগুলো ছেড়ে দিতে হবে। ১০ মিনিট অল্প আঁচে রানা করলেই তৈরি হয়ে যাবে চিংড়ি মাছের মালাই কারি।
চিলি প্রন
উপকরন: চিংড়ি ২০০ গ্রাম(মাথা ছাড়িয়ে পরিষ্কার করে ধুয়ে রাখা) ডিম ১ টি, কর্ণ ফ্লাওয়ার পরিমান মতো, ক্যাপসিকাম ১ টি ( লম্বাটুকরা করা ) পেঁয়াজ টুকরা করা ১ টি, আদা কুচানো আধা চা চামচ, রশুন কুচানো আধা চা চামচ, কাঁচা মরিচ বাটা আধা চা চামচ, টমেটো, কেচাপ আধা চা চামচ, অয়েস্টার সস আধা চা চামচ, সাদা ভিনেগার আধা চা চামচ, আদা ও রশুন বাটা ১ চা চামচ, গাজর কুচি ছোট ১ টি, তেল পরিমান মতো, লবন স্বাদ মতো, চিনি অল্প, পেঁয়াজ পাতা কুচি সাজাবার জন্য.
প্রণালী: কর্ণ ফ্লাওয়ারে ডিম মিশিয়ে মসৃণ ব্যাটার তৈরি করুন। এর ভেতর আদা, রসুন বাটা ও লবন মেশান। এই মিশ্রণের ভেতর চিংড়ি দিয়ে এক ঘণ্টা ম্যারিনেট করে রাখুন।এক ঘণ্টা পর গরম তেলে ম্যারিনেট করা চিংড়িগুলো ভেজে তুলে রাখুন।এবার অন্য একটি কড়াইতে ২ চা চামচ তেল গরম করুন। তেল গরম হলে পেঁয়াজ টুকরা ও ক্যাপসিকাম দিন। একটু নাড়াচাড়া করে এর ভেতর গাজর কুচি, আদা কুচি ও রশুন কুচি দিয়ে ভাল মতো মিশিয়ে নিন। এরপর কাঁচামরিচ বাটা দিয়ে একটু কষিয়ে নিন।তেল বের হতে শুরু করলে টমেটো সস ও অয়েস্টার সস দিয়ে দিন। এরপর ভেজে রাখা চিংড়ি এর ভেতর দিয়ে ভালো করে মিশিয়ে নিন। চিংড়ি ও সবজীর সাথে সব মসলা ভাল মতো মিশে গেলে এর ভেতর সাদা ভিনেগার ও সামান্য চিনি দিন।কিছু সময় নাড়াচাড়া করে সারভিং ডিশে ঢেলে পেঁয়াজ পাতা কুচি দিয়ে সাজিয়ে পরিবেশন করুন..
চিংড়ির বাটি চচ্চড়ি
উপকরণ : চিংড়ি মাছ ১ কাপ (মাঝারি), নারকেলবাটা ২ টেবিল চামচ, সরিষাবাটা ১ চা-চামচ, কাঁচা মরিচবাটা ২টি, হলুদগুঁড়া ১ চা-চামচ, সরিষার তেল ৩ টেবিল চামচ, লবণ স্বাদমতো, কাঁচা মরিচ ফালি ২-৩টি।
প্রণালি : ওপরের সব উপকরণ একসঙ্গে মেখে একটি ঢাকনাযুক্ত স্টিলের বাটিতে দিয়ে প্রেশার কুকারে ভাপে সেদ্ধ করে নিন। গরম ভাতের সঙ্গে পরিবেশন করুন চিংড়ির বাটি চচ্চড়ি
বার্বিকিউ থাই প্রন।
উপকরণ:  গলদা চিংড়ি-১ কেজি,  রসুন কুচি-১ টেবিল চামচ,  ধনেপাতা কুচি-১/২ কাপ,   পেঁয়াজকলির সাদা অংশ-১টা স্টিক,  পাটালি গুড়(গুঁড়ো করা)-২ টেবিল চামচ,  কুচো চিংড়ি বাটা-১ চা চামচ,  তেঁতুল পিউরি-২ চা চামচ,ফিশ সস-১ টেবিল চামচ,  নারকেলের দুধ-১/২ কাপ
প্রণালি:  চিংড়ির মাথা ফেলে, খোসা ছাড়িয়ে নিন। ল্যাজ রেখে দেবেন। এবারে চিংড়ির মাঝখান থেকে স্কিউয়ার ঢুকিয়ে স্কিউয়ারে গেঁথে নিন। এবারে রসুন, ধনেপাতা, পেঁয়াজকলি, গুড়, তেঁতুল পিউরি ও ফিশ সস একসঙ্গে ব্লেন্ড করে নিন। এর মধ্যে নারকেলের দুধ মিশিয়ে মিহি করে ব্লেন্ড করে মিশিয়ে নিন। প্লেটের মধ্যে স্কিউয়ারে গাঁথা চিংড়ি রেখে ওপরে এই সস অর্ধেকটা ঢেলে দিন। প্লাস্টিক দিয়ে মুড়ে ফ্রিজে ৩০ মিনিট রেখে দিন।ফ্রিজ থেকে বের করে বার্বি কিউ গ্রিলে চড়া আঁচে চিংড়ির দু'পিঠ ১ মিনিট করে সেঁকে নিন।
দক্ষিন ভারতীয় স্টাইলে চিংড়ী
উপকরন :  বড় চিংড়ি খোসা সহ ২৫০ গ্রাম,  নারকেল দুধ হাফ কাপ,  পেঁয়াজ বাটা ২ টেবিল চামচ, আদা-রসুন বাটা ১ চা চামচ,  হলুদ গুঁড়ো ১/২ চা চামচ,  আস্ত সরিষা ১ চা চামচ,  মেথি আস্ত ১/২ চা চামচ,  কাঁচা মরিচ কয়েকটা, তেল ২ টেবিল চামচ, লবণ স্বাদমত
প্রণালি :  প্রথমে তেল দিয়ে তাতে সরিষা আর মেথি দিয়ে দিন।-ফুটে উঠলে এতে হলুদ গুঁড়ো ,পেঁয়াজ-রসুন-আদা বাটা দিন।-অল্প জল দিয়ে কষিয়ে নিয়ে নারকেল দুধ দিন। সাথে লবণ, চিংড়ি আর কাঁচা মরিচ ফালি দিয়ে দিন।-এভাবে রান্না করুন ২০ মিনিট।-ঝোল শুকিয়ে হালকা ঘন হলেই নামিয়ে নিন। উপরে বেরেস্তা ছিটিয়ে পরিবেশন করতে পারেন।








Reciprocal Link
© Copyright 2006 All Rights Reserved
Design by Kishor Bhattacharjee

Contact Admin
About me